Сан-Хасэ Шаркс

**Сан-Хасэ́ Шаркс** () — прафэсійны хакейны клюб, які гуляе ў Нацыянальнай хакейнай лізе. Клюб месьціцца ў горадзе Сан-Хасэ, штат Каліфорнія, ЗША. Клюб запачаткаваў свае выступы ў НХЛ з сэзону 1991—1992 гадоў. Спачатку свае хатнія матчы «акулы» ладзілі ў арэне Каў-Пэлас, пакуль у 1993 годзе ня зьехалі ў Сан-Хасэ. З клюбам афіляваны клюб з АХЛ «Сан-Хасэ Баракуда».

## Гісторыя
Прафэсійны хакей у рэгіёне аглямэрацыі затокі Сан-Францыска зьявіўся з клюбам «Сан-Францыска Шэмракс», які спаборнічаў у Хакейнай лізе Ціхаакіянскага ўзьбярэжжа з 1944 па 1950 гады. «Сан-Хасэ Шаркс» прасочвае сваё паходжаньне з стварэньнем у красавіку 1961 году клюбу «Сан-Францыска Сылз», які стаў новай франшызай Заходняй хакейнай лігі (ЗХЛ). Уладальнікам каманды стаў Колман Гол, які раней валодаў «Ванкувэр Кэнакс». Новы клюб выйграў тры чэмпіянаты ЗХЛ, а ў 1966 годзе зьмяніў назву на «Каліфорнія Сылз».

У 1967 годзе клюб, які тады ўжо меў назоў «Каліфорнія Голдэн Сылз», далучыўся да Нацыянальнай хакейнай лігі, дзе гуляў да 1976 году. Каманда ня мела вялікіх посьпехаў на лёдзе, гэтак жа як меліся праблемы зь фінансамі. У 1974 годзе браты Гордан і Джордж Гунды сталі мінарытарнымі уладальнікамі клюбу. Яны наважыліся перавезьці клюб у Кліўлэнд, дзе перайменавалі клюб у «Кліўлэнд Бэранз». Пазьней браты прыдбалі яшчэ адзін клюб «Мінэсота Норт Старз», які таксама быў у гаротным стане, і дамагліся аб’яднаньня двух клюбаў, пакінуўшы франшызу ў Мінэсоце. У канцы 1980-х кіраўніцтва клюбу зноў пачала разглядаць мажлівасьць пераезду да рэгіёну Сан-Францыска. У той жа час колішні ўладальнік «Гартфард Ўэйлерз» Гаўард Болўін з сваёй групай жадаў сфармаваць клюб у Сан-Хасэ. Каб разьвязаць пытаньне кіраўніцтва НХЛ запрасіла братоў Гундаў прадаць сваю долю «Мінэсоты Норт Старз» групе Болдўіна, а браты ў сваю чаргу атрымаюць права на стварэньне новага клюбу НХЛ у Каліфорніі. Адметна, што абодвы клюбы ўзялі ўдзел у драфце пашырэньня.

Свае першыя два сэзоны «Сан-Хасэ Шаркс» гулялі ў Каў-Пэлас, які месьціцца ў Дэйлі-Сіці недалёка ад Сан-Францыска. У 1967 годзе тут жадаў гуляць клюб «Каліфорнія Голдэн Сылз», але яму і НХЛ агулам на той час не далі дазвол на ягонае карыстаньне. Адным з галоўных бамбардзіраў клюбу стаў Пэт Фалун, які быў абраны камандай у першым раўндзе драфту НХЛ. Склад дружыны на ўступны сэзон 1991—1992 гадоў быў сфармаваны пераважна з пасярэдніх гульцоў лігі, невядомых легіянэраў і пачаткоўцаў. Аднак, быў прынамсі адзін вядомы гулец і вэтэран Даг Ўілсан, які далучыўся да каманды з «Чыкага Блэкгокс» 6 верасьня 1991 году. Ён жа быў абраны капітанам каманды і быў прадстаўніком «Шаркс» на матч усіх зорак. Як і заўжды першыя сэзоны ў навака адзначаліся дрэннымі вынікамі.

Не зважаючы на благія вынікі на лёдзе, «акулы» ачолілі сьпіс клюбаў НХЛ паводле прыбыткаў ад продажу тавараў, зарабіўшы 150 мільёнаў даляраў. Такі паказьнік дасягнуў 27% ад агульнай сумы продажаў сярод усіх клюбаў НХЛ. Больш сярод усіх спартовых камандаў паўночнаамэрыканскіх лігаў зарабіў толькі баскетбольны клюб «Чыкага Булз». Праглядацца вынікі пачалі ўжо ў сэзоне 1992—1993 гадоў. 17 лістапада 1992 году латыскі брамнік Сан-Хасэ Артурс Ірбэ правёў першы ў гісторыі дружыны матч без прапушчаных шайбаў, перамогшы «Лос-Анджэлес Кінгс» зь лікам 6:0.

## Склад
 году

## Крыніцы

## Вонкавыя спасылкі
* Афіцыйная старонка

Катэгорыя:Клюбы НХЛ
Катэгорыя:Сан-Хасэ